เป็นคนชอบชาเขียว แต่ชอบแบบเข้มข้นมากๆ พอมีร้านใหม่เข้ามาจากญี่ปุ่น ก็ขอแวะมาลองสักหน่อย ร้านอยู่ชั้น 7 เอ็มควอเทียร์ใกล้ลิฟท์แก้ว ตัวร้านเป็นร้านเล็กๆ แบบโอเพ่น มีที่นั่ง ประมาณ 5-7 โต๊ะ เข้าไปในร้าน ทางขวามือ จะเป็นเคาน์เตอร์ สำหรับสั่งเมนู และชำระเงิน มีน้ำเปล่าบริการฟรี (บริการตัวเอง) 
เมนูของที่ร้านมีให้เลือกไม่มาก หลัก ๆ เลยก็มีซอฟท์ครีม (ชาเขียว/วนิลา), ชา , ลาเต้ , ชิราตามะ ,ชิฟฟ่อน , น้ำแข็งไส ,มาการอง

เราสั่ง Tsujiri Sundae (Matcha) 175 บ. ซอฟท์ครีมมัทฉะใส่ถั่วแดง ใส่ทอปปิ้งเป็นชิราตามะ, เกาลัดเชื่อม, วาฟเฟิลอย่างละชิ้น ชาเขียวยังไม่เข้มข้นเท่าไหร่ เนื้อเนียนดี แต่ละลายเร็วไปนิด ใส่ถั่วแดงกวนมาเยอะเกิน ถ้าลดถั่วแดงกวนลงแล้วเพิ่มซอฟท์ครีมให้มากขึ้นจะบาลานซ์กว่านี้ รวม ๆ แล้วใช้ได้ แต่ชาเขียวยังไม่เข้มข้นเท่าไหร่ ราคาสูงไปนิด 
